DS «Westfalen»

DS «Westfalen» var et tysk troppetransportskip, som sank utafor kysten av Sverige i 1944 med en rekke norske fanger ombord.

«Westfalen» var opprinnelig et linjeskip fra 1906. Under andre verdenskrig blei det brukt til troppetransporter og var flere ganger i Norge. Det var ikke uvanlig at det på slike turer hadde med norske fanger på returen til Tyskland. 8. september 1944 var det på en slik tur med 50 norske fanger, 25 tyske fanger og 200 andre tyskere om bord.

Utafor Göteborg, på høyde med Marstrand, gikk skipet sannsynligvis på ei drivmine. I alle fall skjedde det to eksplosjoner, og skipet tok inn vann. Redningsarbeidet om bord var kaotisk, og mange måtte hoppe i sjøen i det kraftige uværet. En svensk jager lyktes å ta opp en del av de skipbrudne.

I alt blei 78 mennesker redda, av disse fem nordmenn. Blant disse fem var fangene August D. Michelsen som var tilknyttet den illegale avisen Mot Seier i Bergen,  Johan Klausen og Øyvind Næss, begge arrestert på grunn av tilknyting til den illegale V-posten i Drøbak.Side 72. Hans Luihn: De illegale avisene, Universitetsforlaget (1960)

35 av de omkomne norske blei funnet og gravlagt fra domkirka i Gøteborg. Blant de omkomne var idrettslege Ingvar Martinius Hansen (født 28. 3. 1907), Petter Moen, Reidar Olaf Østlid, Erling August Moi, Sverre Lid og Ansgar Sørlie, samt den tyske transportlederen Wilhelm Heinze, en berykta SS-offiser.

Forliset vakte mye oppmerksomhet, og førte til en svensk protest til Tyskland.«Westphalen», artikkel i Store norske leksikon,  Kunnskapsforlaget Oslo 1981

Referanser

 Kilder 
 Norsk krigsleksikon 1940–45, Cappelen 1995

Kategori:Skip fra andre verdenskrig
Kategori:Tyske krigsskip
Kategori:Hendelser i 1944
Kategori:Skip fra 1906
Kategori:Skip bygget i Tyskland
Kategori:Skagerrak
Kategori:Artikler i sjøfart-prosjektet